**Základná umelecká škola, Mierová 81, 066 01 Humenné**

**ZÁKAZKA S NÍZKOU HODNOTOU**

v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o VO“)

**Výzva na predloženie cenovej ponuky**

Základná umelecká škola, ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „ZVO“) Vás žiada o predloženie cenovej ponuky v zmysle § 117 ZVO na nižšie špecifikovaný predmet zákazky:

**„Výmena radiátorov a inštalovanie termostatických ventilov v budove ZUŠ na Štúrovej ulici 25“**

**Identifikácia verejného obstarávateľa:**

Názov: Základná umelecká škola

Sídlo: Mierová 81, 066 01 Humenné

IČO: 36158941

DIČ: 2021354060

Bankové spojenie: Tatra banka, a.s.

Číslo účtu: SK30 1100 0000 0026 2206 6716

Kontaktná osoba: PaedDr. Daniela Polovková, riaditeľka školy

Telefón: 057/775 26 02

E-mail: [zus@zushumenne.sk](mailto:zus@zushumenne.sk)

**1. Názov predmetu zákazky: „Výmena radiátorov a inštalovanie termostatických ventilov v budove ZUŠ na Štúrovej ulici 25“.**

**2. Druh zákazky a miesto realizácie zákazky:**

**Druh zákazky:** výmena radiátorov a inštalovanie termostatických ventilov a s tým súvisiace služby a stavebné práce

**Miesto dodania predmetu zákazky:** Základná umelecká škola, Štúrova 25, Humenné

**3. Opis predmetu zákazky:**

Predmetom zákazky je dodanie a výmena radiátorov spolu s termostatickými ventilmi. Práce zahŕňajú:

- demontáž starých a montáž nových radiátorov 54 ks,

- demontáž  starých a montáž nových termostatických hlavíc 60 ks,

- vypustenie  a napustenie vody z vykurovacej sústavy,

- murárske práce na vysprávke muriva.

**4. Termín realizácie zákazky:** do 30.12.2020

**5. Obhliadka miesta plnenia zákazky:**

Verejný obstarávateľ odporúča záujemcom vykonať obhliadku miesta realizácie predmetu zákazky, aby si sami overili a získali potrebné informácie, nevyhnutné na prípravu a spracovanie ponuky.

Spoločná obhliadka nie je stanovená. V prípade záujmu je možné dohodnúť termín a čas na vykonanie obhliadky na tel. čísle: 057 775 26 02 alebo 0949 813 467.

**6. Predpokladaná hodnota zákazky: 9 990,- €** bez DPH

**7. Spôsob stanovenia ceny predmetu zákazky:**

Cena za predmet zákazky musí byť stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

Uchádzač uvedie cenu po jednotlivých položkách v eur ako aj celkovú, resp. konečnú cenu za kompletnú realizáciu predmetu zákazky. Uchádzač je povinný do celkovej ceny zahrnúť všetky náklady spojené s realizovaním predmetu zákazky.

Ak je uchádzač platiteľom dane z pridanej hodnoty (ďalej len „DPH“), navrhovanú cenu uvedie v zložení:

- navrhovaná cena v Eur bez DPH,

- hodnota DPH v Eur,

- navrhovaná cena za celý predmet zákazky v Eur s DPH.

Ak uchádzač nie je platiteľ DPH, túto skutočnosť uvedie v ponuke („nie som platiteľ DPH“).

**8. Obchodné podmienky:**

- predmet zákazky bude realizovaný na základe uzatvorenej zmluvy,

- úhrada dohodnutej ceny sa uskutoční na základe faktúry po zrealizovaní celého predmetu

zákazky. Termín splatnosti je 14 dní odo dňa jej vystavenia.

- verejný obstarávateľ neposkytne preddavky, ani zálohové platby,

- vzťahy zmluvou neupravené sa riadia príslušnými ustanoveniami Obchodného zákonníka

a primerane príslušnými ustanoveniami všeobecne záväzných predpisov vzťahujúcich sa

k predmetu zákazky,

- verejný obstarávateľ si vyhradzuje právo zrušiť túto súťaž, alebo neprijať ani jednu

z predložených ponúk, ak sa podstatne zmenia okolnosti za ktorých bola súťaž zverejnená

alebo ani jedna z ponúk nesplní sumu stanovenú v predpokladanej hodnote zákazky.

**9. Obsah ponuky:**

Uchádzač predloží:

- cenovú ponuku na celý predmet obstarávania uvedený v opise,

- fotokópiu dokladu o oprávnení dodávať tovar, poskytovať službu, resp. uskutočňovať stavebné práce (u právnickej osoby je to aktuálny výpis z obchodného registra, u fyzickej osoby výpis zo živnostenského registra).

**10. Lehota na predkladanie ponúk:**

Cenovú ponuku je potrebné doručiť d**o 21.12.2020 do 12:00 hod.** Ponuka predložená po uplynutí lehoty na predloženie ponuky nebude prijatá a bude vrátená na adresu uchádzača naspäť neotvorená.

**11. Otváranie ponúk:**

Dátum: **21.12.2020 o 13:00 hod.**

Miesto: ZUŠ, Mierová 81, 066 01 Humenné

Verejný obstarávateľ neumožňuje uchádzačom účasť na otváraní ponúk.

**12. Spôsob predkladania ponúk:**

Cenovú ponuku je potrebné doručiť v uzavretom obale s heslom „Súťaž – **Výmena radiátorov a inštalovanie termostatických ventilov v budove ZUŠ na Štúrovej ulici 25** – NEOTVÁRAŤ!**“** poštou, kuriérom alebo osobne na adresu verejného obstarávateľa: **Základná umelecká škola, Mierová 81, 066 01 Humenné.** Ponuku možno zaslať aj elektronicky na e-mailovú adresu školy: [zus@zushumenne.sk](mailto:zus@zushumenne.sk). Pre doručenie je rozhodujúci čas prijatia emailu.

**13. Kritéria vyhodnotenia ponúk:**

Kritériom na vyhodnotenie ponúk je najnižšia cena s DPH.

**14. Podmienky vyhodnotenia ponúk a oznámenie o výsledku vyhodnotenia ponúk:**

- Vyhodnotenie ponúk bude neverejné.

- Ponuky vyhodnocuje 3-členná komisia zriadená na vyhodnotenie ponúk.

- Verejný obstarávateľ oznámi prijatie ponuky úspešnému uchádzačovi písomne

po vyhodnotení ponúk a v tomto termíne zároveň upovedomí neúspešných uchádzačov

o tom, že v tejto zákazke neuspeli.

- Úspešnému uchádzačovi bude zaslaná objednávka v súlade s predloženou ponukou.

V Humennom, 15.12.2020 PaedDr. Daniela Polovková

riaditeľka školy